
Pályamunka címe: A modern felderítés és hírszerzés jelentősége jelentősége a 21. században, napjaink műveleteiben.
A hidegháború után az emberiség megmenekült a totális pusztulás fenyegetettségétől, megszűnt a két szuperhatalom szembenállása, véget ért a „titkosszolgálatok háborúja”. Azonban egy sor olyan globális biztonsági kihívás jelent meg – úgy, mint a nemzetközi terrorizmus, etnikai, vallási konfliktusok, az egyre terhesebbé váló ökológiai veszélyek, a tömegpusztító fegyverek proliferációja, vagy az informatikai kihívások-, amelyekkel a modern kori felderítésnek és hírszerzésnek is számolnia kell.
Dolgozatomban bemutatom a modern felderítés és hírszerzés feladatait, illetve tapasztalatait a jelenkori műveletekben, továbbá bemutatok olyan kockázatokat – nemzetközi terrorizmus, cyberterrorizmus, tömegpusztító fegyverek proliferációja-, illetve fenyegetéseket, amelyek bizonyosan nagy kihívást jelenthetnek majd a 21. században. Az új kihívások folytán az információgyűjtő és az elhárítást végző szervezeteknek meg kell találni a választ a felderítés 5+1 legfontosabb kérdésére: ki, mit, hol, mikor, miért és hogyan?



